mteb/NusaParagraphEmotionClassification huggingface dataset:
Ri kamara’ ja siagang agang tallu tau siaganga ku tunggui akad ta le’ba na ku a’doa-doa poe semoga lancarji akad na bura'ne ku ta ri luara’ kamara’. Akad nikkahku ri tanggala 3 Agustus taung 2020 lalua. Pak Penghulu battu tommi ri balla pa’nikkaki’. Wali nikah ku anjo purinangku, ka bapakku mate mi rua bulang lalua. Tena sallo, le’ba ta ri sareang pappasang’ bunting beru na doa-doa agama ta ri ti’gala mi limang na penghulua na ri mulaimi akad ta. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng.
Tena mentong ku pikkiri’ ki ku gappai jodohku mange ri Surabaya. Ka ri rinne wattuku ri Surabaya erok ja liburan siagang andikku tapi na Karaeng Allah Ta’ala na sareanga sibuntulu jodohku ri rinne. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12. Kamma-kammayya inne sitaungmi la’bi umuru’ na kulle mi jappa na lari ri mol ka lompo tommi tinggi ana’ku na battala kalenna alhamdulillah.
Taung lalu mange ka ri kampongku naik ri kapala' ri'ba. Antama ku ri kapala' ri'ba ka, mempo ka ri kadera nomoro' 8A. Ri rampi ku anjo niak ana'-ana' ca'di umuru 10 taung kapang.  Siagangi ammak na mempo, nampa nganre sipa' rua. Ri'ba mi kapala ku kurang la'bi rua jam, anjo ana'-ana' ka tassak ko ki kanre-kanreang na. Angngarru lompo mi ka tena na baji' na kasia' kapang kaleng na. Tena sallo muntai nampa na tabai baju ku anjo muntah na ana'-ana' ka. Lalang nyawa ku ku kana astaga erok ma pingsang ku kasia' ka tena kulle nakke accini muntah, erok ka ku kasia' muntah anjo ri kaderaku.
Ammak-ammak arengna Dimitty Bonet nakuai ri taua tena na issengi kua teanangi kalengna. Dimitty siagang buru’nenna, Jason, niakmi anakna rua, sekre umuruk tallu taung, sekre umuruk lima taung. Nakuai Dimitty lengkapmj anne anakna, jaimi punna rua. Anjomi na takbangka dudu rattunna mange ri kamarak jeknek nampa ammanaki. Tania anjoji bawang, anne buru’nenna anjo wattua ra’rang tinrona nampa tena naissengi kua anne bainenna manaki kale-kalengna ri kamarak jekneka tettek 1.30 bari’basak. Kalengku nangai mentongi naik naung, njari punna naiki sikura kilo kukareki tenaja nangngapa. Nakareki naiki kalengna nasabak ri ballak tojekji nganre. Nampa lekbaki testpack sibulang sebelumna ammanak, mingka anjo testpack ka negatifki. Mens ji pole bulang-bulang njari tena mentodo’ naissengi kua teanangi.
Lekba iyaa, nakke ku bawa tamu battu ri prancis padahal anjo tamu ku owner travel todong poeng. Kebetulan nakke ni percayai handle ki iyaa na kulle ni perkenalkan pulau sumatera mae ri iyaa ngaseng barak kulle na promosikan pulau sumatera. Tena ja ni kana erok salangi, mingka memang terlambat ta mae ri bandara kah anjo bis hotelek ka janri tatte 5.30 erok antaraki mae ri bandara nah ngapa tatte 7 beru niaki, nampa katte jadwal pesawat ta 7.20. Ri tanga allo sebelum ta berangkat, nakke lekba memang mo ku charter minibus kulle na bawa 9 tau mae ri bandara, nakke ku charter ki battu ri hoteleka mo barak kulle gampang laporan keuangan na, nampa 3 (tallu) ulang sebelum na ri hotelek nakke lekba mo ku negosiasi paket kamarak, dinner, siagang tantu mi oto mae ri bandara ya.
Selain na ku alami terlambat ammicara, nakke lekba tong takmea bajik anjo wattu ku tinro atokah sementara lampaka akkarena ri luarak. Wattu ku lampa mae akkarena nakke ku alami ping rua, wattu ku inji umuruk 5 siagang 7 taung. Sedangkan wattu ku tinro nakke takmea ka sanggeng ku umuruk 9 taung sanggeng na wattu na anjo harusuk ka ammake lapisan perlak siagang kain barak kasuruk ku tena na basah kah anjo wattua tena pa niak popok anak anak ukuran jumbo. Wattu na naik ka kelasak 3 SD nakke tiba tiba ni pasuluk battu ri sikola ku nampa nakke ni kirim ka mae ri asrama ri luarak kota.
Nakuai taua appilajarakpi nampa kulle lulus antamak ri tampak pakkulianga. Carakdek mentongpi taua nampa kullei lulusuk. Sitojengna, tena na cocok anjo nakuayya. Nasabak nakke nukasik mentongi kale-kalengku, tena na ganna’ punna carakdekji bawang la nipattoang punna erokki lulusuk lalang ri kampuska. Niak sikura hal paralluki perhatikang todo’, iareka doangna tau toayya. Punna niak kija tau toata, apalagi ammakta, mangeki liba palak doang ka tenamo anjo betai pappalak doangna ammaka. Kibajik-bajiki iya ngaseng tau toata, pilangngeri, teaki ewai. Punna kigaukangi antu, loe kemungkinang lulusuki mange ri kampus kikerokia ka niak barakka’na Karaengata’ala konjoang. Punna kipasannangi tau toata, Karaengata’ala pasannangi katallasangta, yaking maki.
Wattunna moterek battu ri sikolana, Nana langsungji antmak mange rinkamarakna. Lekbaki sambei baju, mangeri ri dapurka erok nganre. Tena sallo, batena ammarrang-marrang. Battumi anne ammakna akkutakna ngurai na marrang. Nakuami Nana, odende ammak, niak kulipasak, sambil najo’jo rawanganna mejayya. Kebok mami rupanna Nana, erokmi ngarruk. Njari nakuai ammakna kukareki apa, tenaja na ngapa. Mangei alle pasemprot lamu’ ammakna noa nasemproki anjo kulipasaka na mate. Anne Nana sanna’ mallakna ri kulipasak nasabak wattunna cakdi lekbaki moterek kakkarena, erok nasambei bajunna na niak kulipasak naguppa lalang ri saluarakna. Njari sanggenna kinne tena nangai anjo nikuayya kulipasak, punna niak nacinik, manna anu bellaji, langsungi anjo ammarrang.
Nakke kaleng kaleng ku tena ku lebbak pa sala salangi kaleng ku apa apa anne lekba ka mo ku gauk kang riolo, nakke ku putuskan kana anjo tuo ta ri lino aa antumi proses nampe nakke anjari pinak bajik battu ri hasselek evaluasi na keputusan ku. Ku isseng ngi anu anu maraeng nga antu niaka ri boko na kaputusan ku nampa parekka anne rencana yaa lalang ngalle keputusan mae ri muko muko kulle parek ki kaleng ku anjari labbi bebas siagang nyamang lalang na ngalle anne kaputusanga ri kesempatan ku mae ri muko muko ku lalangi poeng bajik bajik anne ngaseng.
Jai momen katallasakang pribadi le'baka dijama. Akkaramula ri masa ca'dia, dewasa siagang ri masa toayya jaimi momenn rigappa. Ri era salapang puloang anjo tena nia' eletronik ri karangkangan alloku. Pengalaman tallasa' ri masa ca'dia mengesankan, pakakkala' siagang mengemaskan, rasakan ero mae rinjo poe. Wattuna bangung tinroa anjo ripikkiri cuma agang siagang karena ri dunia luara'ka siagang aganga. sinampe' kammaya anne anak-anaka natabai virus gadget naparekkangi telena siagang digital anrajai kalenna. Tallasa' anak kammayya anne maraengi ribandengkan riolo. Asupan instan ka anne nassai anjari rujukan makase'rena. Punna angappao masalah mengelu takkana ri ucapanna. Anjari susah anne anjari konci generasia naarungi terasa' anne katallasakang ri masa dallekanga.
Kejutan wattu na ulang tahun anne teai mae ri pasangan ku, mingka agang ku, sahabat bajik ku antu katte baku isseng kurang labbi 2 tahun anne. Ulang tahun sahabat ku anjo ri tahun pertama ta katte baku isseng malo bawang ji tena niak moment berkesan anjo wattua haha pammopporanga. Nampa ri ulang tahun ka dua na, battu mi anjo moment ka. Yahh selayak na ji agang na traktir punna ulang tahun ri sekre tampak nganre. Nampa anjo ide aa munculuk mi anjo wattu aa wattu na niak pengamen sengka erok kelong, nakke ku request mi lagu na battu ri Jamrud lagu kebangsaaan ulang tahun na taua haha.
Lalang video viral ri Internet durasi 5 meni', kacinikangi se're bura'ne na tayangi kalenna erok ri vaksin ri balla garring niak phobia na ri jarung suntik. Salah se're na anjo bura'ne battu ri Malaysia, niak phobia na ri jarung suntik. Sanggeng na battumi giliran na, anjo bura'ne a kacinikang mi dodong tanja na, sikamma tena mi niak tenaga ri kalenna ka malla mi accini jarung suntik erok antama ri liman na. Pakka'kala na poe, anjo bura'ne a erok pi bantuan ri baine na erok ri ti'gala kalenna wattu na antama jarung suntik ri liman na. Anjomi anjari trauma ri jarung suntik sanggeng na kamma-kamma anne.
Tena ku sangkai lulusa antama ri universitas ku kerokia. Kulle ka siagang agangku sannang nyawa ta ngaseng ka lolosi’ ki battu ri kampus negeri a.Tapi na tena teai ku tena assukkuru’, punna kulle ku jujuru’ anjo perguruan tinggi na terima ka teai pilihan se’re ku mingka pilihan rua ku. Niak ri lalang nyawa ku kasia’ tena na puas nyawa ku. Ka anjo seng perguruan tinggi nomore’ se’re yang ku pili’a lompoi kampus na nampa jai beasiswa na kulle ki gappa. Manna poe kammanjo tetap ja assukuru’, inne jappa na sareanga karaeng Allah Ta’ala ri linoa. Tena niak kebetulan ri inne linoa, le’ba ngaseng mi na aturu Allah Ta’ala.
Tea maki padulikangi. Ki tappa ki mi kana karma bakalan na balasaki berkali kali lipat na. Labbi battu 20 taung laloa anne si A sanging na hina ka. Iyaa battu ri keluarga memang niak antu sanging na sabbuk harga na sepatu na 14 juta , jam tangan na 7 juta, siagang anjo bedeng kemeha na minimal alling na 1 juta, sedangkan nakke? Nakke anjo ku pakea kaos 15 sabbu ji kodong battu ri kaki lima siagang sandalak 15 sabbu todong. Keluarga na punna pabrik plastik ri bandung siagang sanging angoto mae ri kamae kamae. Sedangkan nakke antu anak yatim nampa ammak ku tena mo na anjama jari nakke anjari tulang punggung keluarga anjari guru les privat mae kamae kamae.
Padahal toh selama na anjo operasi, niak musik na pa rinra, salah sekre na asisten dottorok na ak kutaknang “Erok ki sambeli lagu na?” kulle kamma anjo kah erok ka na parek sannang sannang ji, barak tena ku ngarruk, kah punna ngarruk ka ku kiok ki ammak ku. Akherek na lekba na drama ngarruk tena na mari mari, dottorok na na suro asisten na ni bius toal ki antu ni suntik ammalo limang ta. Nakke langsunga tinro. Hahahaha. Nakke sadar ka lekba ku tinro anjo tatte 11 bangngi. Sallo na tohh. Lekba ku sadar ri rinjo mi nakke ku sakring jahitan niaka ri bangkeng ku. Hehe.
Na kana RS korban KDRT ri bura'ne na, sanna malla na ri ancam erok ri sareang je'ne terasa' ri bura'ne na, nampa berui bunting bulang lalu na. Anggapai luka ri liman na, bangkeng na do'ko na ri sempa' ki nampa ri ba'ji ulung na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo. Tapi na anjo AYK larro dudumi tinggi emosi na ri baine na RS nampa na ba'ji mi baine na. Le'ba anjo ri ba'ji nampa ri ancam erok ri sirang je'ne terasa', langsungi na laporkan anjo AYK ri kantoro' polisi rampi balla na.
Haruka JKT 48 ri tuduh ngallei anjo jam limanna Raffi Ahmad. Ka tena la'busu na ri tuduh anjari ngarrumi Haruka ri acara na Pesbukers antv. Le'ba anjo acara na Pesbukers, tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia.
Faisal battui ri RSUD Cicalengka ka niak keluhan na keracunan, sikamma pusing ulung na, burangi paccini' na nampa munta-muntai. Tena na sallo ri suruhmi ri dottoro ka attinro ri salah se're katinroanga niaka ri ruang UGD, ri rampi' kanan na rampi' kiri na niak tommi agang na anjari pasien keracunan ballo sikammai, ka le'ba ki ngaseng pesta ballo ri balla na faisal. Le'ba anjo keracunan ballo ngaseng mi, ka na campuru ki ballo na siagang obat campurang. Anjomi a'pare malla ki Faisal, ka agang na rampi' kanan na rampi' kiri na sekarat mi, malla tommi Faisal tena na kulle salama' battu ri keracunan ballo na.
Ri Jepang, katte tena ni kulle tarattu ri muko na tau jaia, ri muko umum. Punna ni parek ki, katte kulle bingung maki erok bolik tanjak ta kamae kah sirik sirik ki jari harusuk ki mae lintak barak tena na isseng taua. Anjo singkamma katte ni sambilai granat mae ti tanga tanga na kerumunan nga. Katte tena na kulle appalak pammopporang mae ri apa lekba ka ni parek kah kejahatan ta tena kulle ni tarima. Kulle akkutaknang ki ngapa kamma anjo anjari anu kodi ri Jepang. Anne teai ji anu kodi tojeng tojeng ri kamma kamma anne mingka niak jai tau ri sekitaran ta kulle na sakring ta ganggu punna ni parek anjo ri umum.
Ri jadwal na ri'ba na Air Asia battu ri Changi lampa ri Cengkareng Tangerang harus na ri jam 10 bangngi. Ku sukkei hp ku pusing ma pacocoki anjo jadwal tojeng na, nampa ri hpku beru jam 9 bangngi. Harusna niakji wattuku se're jam poe. Lampa ka ri gate 4 harusna jai inji penumpang, tapi na sepi ku cini. Dinging AC na anjo bandarayya tambah na pare' dinging kalengku. Ku lampai rua petugas bandara na erok ku pawwangi jadwal ri'ba ku kamma kamae, nampa na cini mi boarding passku tapi na sigea ji sipa'rua ka jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka.
Wattuku mange ri mol rampi balla ku, niak undian hp r kulle ri gappa punna ammali ki produk susu na si harga 100 ribu na. Anjari ammali ma nampa kulle ka amminawang undian na poe. Le'ba ku a'bayara ri kasir ka, ri suruh ma ngalle nomoro siapa ku alle. Punna nomoro se're ku gappa anggappa ka anjo hp. Bismillah ma nampa ku panuang limangku ri dos undian na, ku alle mi anjo bola nomoro' na. Alhamdulillah tena ku sangkai ku gappa anjo nomoro se're tojenga. Nakke mi anggappai anjo hadiah na hp samsung ka. Sannang na nyawa ku, beru pa anne anggappa hadiah hp selama ku tallasak. Ku pake mi sanggeng na anne.
Punna nakke iyaa ku palak ji poto poto bawang, erok erok na todong eroki tena ka, kah tena na ngaseng idol ka ni ngaiaa taunna ngai poto poto atoka ni agangi poto. Niak tong ja antu sombong nampa koro koroang taun na, ni cinik luarak na memang baji ki mingka ri lalang na kulle niak wattu ki ciniki tauna sirik sirik ja sipak na. Mingka tena tongja na ngaseng anjo idol ka sombong, niak jai ja bajik , singkamma nakke erokka sik buntuluk siagang youtuber anjo tau na pakakkalaki , manna mamo youtuber ki sanna bajikna ri tau nampa bajik tong ri ananak ka.
Nakke nyassala ketemu siagang bayuangku kammanne, nabunohki lolo'ku siagang nabunohi mentalku. Ri taung rua sabbu pitu belas anne katte siasseng, wattuna anjo katte ta'lebakka tatap kalenga langsung, mingka ri balla' katte ambani, sekitar lima manne' ri ballaku. Anjo bura'nea piliagna tau toaku. Singkat carita amma'ku nia' usaha ri balla' , tau toana siagang pammantanganga rassiki mae ri usahana amma'ku ammali, nampa saribattangna nakana amptangmi bayuang, nakana amma'ku anakna tenapa kulle ambyuang oloangna anjama nasaba' nampai akkuliah. Le'bana anjo pambicaranga tau taoku nakana ero'ka nirupai siagang anjo bura'ne bajinganka, nakana amma'ku anjo bura'nea anjamami, balerek, nyamangmi jamangna, pamanakang agangna amma'ku, nakke sannangja rinjo.
Niak todong tiket cinik cinik na konser na Java Rockingland kelasak festival. Anjo wattua bintang utama naband 30 second to mars. Masya Allah anjo Jared Leto gammarak na tanjak na wehh, matang na warna gauk ki. Wattu na mae cinik anjo konser ka, kelong kelong ki nahh meringis ki cini ki tanjak na. Barang barang antu pakarammula ri softlens merk Freshkon, paket paket anjo personal care, siagang maraenga. Niak todong Acara gathering majalah Go Girl antu lalang acara na niak acara nganre allo siagang ngaseng ki ri restoran na sekre mall lompo siagang niak goodie bag na bajik bajik lalang na hehe.
Niak jamangku ri pilajara' bahasa indonesia erok a'baca puisi ri dallekang na kalasakku. Anjo wattua ku sa'ring mentongi garring panggunga. Dinging mami limangku nampa assongo' dinginga. Tena ku a'biasa tampili' ri dallekang na tau jai, anjari anjo wattua ku pa'ssa mami kalengku a'baca puisi ri dallekang na kalasakku. Padahal na erok ma pingsang ku sa'ring na pakamma garring panggung. Tapi na kamma-kamma anne antamaku ri sikolah SMK sanggengku lulusu' ri kampusku tena mi na sanna' dudu garring panggungku, akkurang mi si'kede. Tappa ma ri kalengku erok tampili ri acara jai tau. Sanging ku pabarani kaleng ku ku angkatki limang ku wattu ri pawwang ki ri dosen nai erok anjari ketua jurusan.
Pertumbuhan na anne bakteria ni sebabkangi ri berbagai faktor berdasarkan gaya hidup na, kondisi, siagang kesehatan fisik siagang mental nampa pengaruh na todong hormon ka. Secara medis, niak tallu faktor ngapa kulle niak anjo botto bawa yaa. Pertama anjo mi Faktor lokal antu ni pengaruhi ri kesehetan na gigi siagang bawa yaa. Ka rua Faktor Sismetik antu battu aa ri penyakit ka siagang pakballe pakballe antu ni konsumsia. Faktor Psikogenik antu ni picu ri stress siagang gangguan mae ri kesehatan mental lainga. Battu na anjo tallua faktor ka kulle ni simpulkan anjari 10 sebab na botto bawa yaa kulle tena na sadari taua.
Niak sikuntung jalur seleksi perguruan tinggi akkule anjari pilihan mae ri para siswa sikolah. Sala sekrena iami antu jalur Seleksi Prestasi Akademik Nasional Perguruan Tinggi Keagamaan Islam negri (SPAN-PTKIN). Pola anne iamiantu seleksi ni laksanakan secara nasional battu ri iangaseng na perguruan Tinggi Keagamaan Islam Negri lalang sekre system terpadu. SPAN-PTKIN na passaratkan nilai rapor siagang prestasi siswa lalang penilaianna. 
Niakmo annjo Perguruan Tinggi antamak lalang system SPAN PTKIN iamiantu UIN (Universitas Islam Negri) IAIN (Institut Agama Islam Negri) STAIN (Sekolah Tinggi Agama Islam Negri) iareka PTN siagang Program Studi Keagamaan maraenganna.
Ni gaukang secara appada-pada, anne seleksi ni naungi battu ri kementriang agama (Kemenag) siagang biaya pandattaranna na tanggung pammarentah iareka gratis.
Memang paling kodi anjo pakksiaka punna niak nacokko baine maraeng anjo bayuangta. Puna tenapa ki nikka tenaja nang ngapa, kulle kijaki akboya bayuang maraeng lakbi bajika sipa’na. Mingka punna nikka maki, niak tommo pole anaka nampa panggaukangi buru’nea, bajikangngang nicobek anjo buru’nea. Apa naboya ri baine maraenga. Salah sekre passabakkangna iareka nasabak bainea tena bedek wattuna ri ballak, sanging anjama mami ri kantorok. Memang kamma anjo biasa punna baine anjamayya kamase apalagi punna bajiki jabatanna, mingka tena tong kulle nikaluppai kua niak buru’nenta.l parallu kiparutusuk kanrena, pakeangna, siagang maraenganga pole. Biasa perhatiang cakdiji nakeroki anjo buru’nea battu ri bainenna. Sisikali mamgeki akjappa-jappa surang buru’nenta. Tenaja na parallu kakjalak yang penting sipakruaki, nganre, makka-makkalak, anjo kammaya anu sederhana ji mingka napakasannangi nyawayya.
Mas mas na anjo makkala prihatin mami cinik ka. Lekba na nakke ni pingpong ni suro battui anne siagang antu, akhere na nakke ku ukrangi pesan singkat na battu ri citilink ri njo niak tappajang normorok call center na. “Mbak na ni salai ka ri kappalak ribbak connencting,,, blablabla...” anjo talipong ak lanjut mi siagang calla center kulle 16 menit. Na gappa mi sekre saran, nakke harusuk mae ri customer service citilink ri terminal 2. Akhere na mae maka sede ri terminal 1 ku pake anjo bus free shuttle ka sede. Anne wattua tena mo ku bayarak sede kah anjo ji sumpaeng supirik ngantarak ka ku gappa sedek.
Mencopet iami antu jamang tena ni puji  biasa na tahu pacopeka  akkale-kale biasa tong si pak-urangang batena angngalle barang tau maraeng silangsungang siagang lincah tena ni sadaraki na allemi barang ta. Barang biasayya na lukkak iami antu barang-barang cakdik, ringang siagang gampanga ni allei singkamma dompe, doek, hp, perhiasang singkamma rante, ponto siagang maraenganna. Manuruk berita-berita niaka ri sosial media loe kajadiang pacopek siagang patipu biasa niak ri tampak-tampak umum singkamma terminal, ri otoa siangang mall, rate ri bus siagang pete-pete bahkan rate ri karetayya. 
Untuk anghindari niakna pacopet parallu ki waspada tena na akulle sambarang ni patappaki mae ri tau berua ni isseng, teaki ammake saloarak niaka koccikangna ri samping siagang hindari desak-desakang ri taua.
Tena niak antu nikana gagalak siagang tena niak todong nikana gassing tojeng tojeng ki punna lekbak maki nataba depresi kulle naik siagang naong lalang na tuongan ta nampa anjo ngaseng tergantung ji tekamma carakdek ta lalang ngaturuk pola allo allo ta. Siagang parallu tea ki punnai mimpi antu jai dulu sangkak sangkak na lalang na lino ta, mingka ki tarima mi apa apa memang ni takdir kan mi ri katte. Panting kulle jaki nganre kanre siagang kakdokang tahu atoka tempe (biasa biasa yaa ji). Antu paling penting na, tena kulle ni atasi punna tea ki kaleng ta erok gassing. Kulle na anjari guna ane ri katte.
Nakke biasa accarita mae ri ammakku tentang segala hal niaka ku alami. Ammakku iamiantu tempat curhatku sanging assadia allang-ngerek carita-carita ku tena niak na polong-polong caritangku. Nakke biasa akkutaknang angngapa nakke assisala siagang urang-urangku, angngapa u’ ku keriting tena na lurusuk singkamma i Ratmi, ang-ngapa bukkulengku sassang tena na singkebo i Yati, angngapa nakke salalu ni hina, ang-ngapa nakke ni anggap paling kodi? Angngapa harusuk nakke ammak? Ang-ngapa? Sambil na sapu-sapu u’ ku, ammakku anjawwb “Anak kau antu ni ciptakan sannak istimewa battu ri karaeng Ata’ala, kau parallu assukkuruk siagang apa na anugrahkan mae ri kau anak. Coba ciniki, kau ammakke mata kulle ancinik tena na singkamma Paklum Gini, bangkeng nu kulle inja akdakka tena singkamma Mbok Dasmi, tolingnu kulle allangngerek tena singkamma eyang kakungnu. Mangkana kau parallu assukkuruk anak”. Kamma anjo kanangna ammakku. Manna mamo nakke sepenuhna ampahami kanang-kanang na ammakku, tapi nakke tena ku issen,  intina ammakku na suruha assukkuruk siagang anugrah na sareanga Karaeng Allah swt.
Punna erok ka ammile mile baju erok ni pake mae kencan, biasa na nakke akkutaknanga mae ri bayuang ku, baju tekamma yaa siagang kamma ya apa erok iya ana pake. Lekba na anjo nakka kulle ku pileang warna atokah modelek antu kulle dakke ka modelek na. Tena ja na harusuk singkamma ngase, mingka nakke labbi ku pile ammile mile antu kulle ani pake antu ni cinik erok singkamma ja. Na kana Tosol Yu. Couple look antu todong hasselek na battu ri pisakring obsesi na masyarat ka ri Korea antu penampilan na iyaa. Singkama anjo tong ni issenga, pendapatan na per kapita battu ri hasselek operasi pelastik antu mi paling tinggi ri Korea.
Nakke wattuku mulai anggappa darah mens tena ku ngai. Ka tena ku ngai punna ku a'rasa bau amisi ka. Sikamma mi anjo bau darah mens ka, malasa' ku nakke punna antama mi tanggala mens ku, ka tena ku annyamang punna amisi ki ku kasia' bau kaleng ku. Nampa pa'risi tommi battang ku punna battu mi mensku. Biasa na ku pake mami pembalut bau daung siri ya, ka kullei na kurangi bau amisi na bau darah mens ka ri kalengku. Tapi na kamma-kamma anne tena mo ku jijik dudui ri darah mens ku, manna mamo amisi ki tapi biasama bulang-bulang anggappai. Ka battu na ji umuruku 13 taung ku mens sanggeng na kamma-kamma anne. Anjari tena mo ku musuh dudui bau amisi na darah mens ka.
Sikkiri’ todo’ kulle kigaukang punna naiki nyawata, erokki nassu ri taua, surang punna niak nikasiak la ammakjiki tau, sikkiri’ mamiki Astagfirullah. Sikkiri’ tarrusukki sanggenna lannya anjo pakkasiak kodita ngaseng. Yang penting kipercayai, kiyakini. Nassana ki la sannangi nyawata, bajiki nikasiak katallasangta. Parallu tongki pikkiriki anjo tau biasayya nibakji kamase. Pakrisiki antu nakasiak, ni pa’moro-moroi lagi na pakrisikmi nyawayya apalagi punna nibakji mi pole. Nakua taua ngaseng annemi nikana sessa jaki gaes. Njari sikkiri’ki punna la larroki, phnna niak tala ningai, pauminbajik-bajik, teaki langsung bakji taua. Ka niak tonji antu atinna ngaseng kamase kulle nakasiak pakrisika, punna kikurangi anjo sipa’ larrota, ningai ammakji, pila’ jai tau ngaiki, pila’ jai tau hormatiki.
Jamur siagang bakteri pembusuk ka na ngai lingkungan antu lembab ka siagang hangat ka. Iyaa kulle tumbuh suburuk mae ri permukaan na kanre kanreang ta antu lembab ka jari kanre kanreang na sinamperek anjari labbi tippa ki bari dari pada biasa na. Jari ki hindari ni tutup anjo tampak tampak ta punna kanre kanreang lalang na bambang inji. Nai ngissengi, anjo todong sorot cahaya na mata allo siagang lampu todong kulle anjari ngapa na kulle anjo kanre kanre aa tippa ki bari. Proses ka naongan na anjo kualitas kanre kanreang na atokah minumanga kah paparan na cahaya mata allo antu labbi labbi dudui.
Vidio tumpukan loro  niaka takgulung ri arusu binanga Cisunggala ri Kecamatan Solokanjeruk, Kabupaten Bandung suara’ ri media sosial medsos instagram. Vidio berdurasi 51 detik anjo na upload oleh akun Instagram @inisubdicilok nampa terus na sambung akun instagram @adalahkabbandung. Lalang anjo vidio, ampacinikang loro beragam jenis mingka loeangang pakbungkusu’ kanre-kanreang sterepong na erah je’ne binanga. 
“Pemandangan tena na biasa, tumpukan loro na erang je’ne anne. Lalang tumpukan lorona anjo loe angngang loro steropong, plastik na beragam loro maraenganna. Punna menurut informasina na gappa, kajadian anjo terjadi allo sanneng, tanggala 29 oktober 2018. Sedangkan untuk saluran je’ne anjo niak ri wilayah Desa Penyadap, Kecamatan Solokanjeruk.
Punna level level administratif iyaa, sanna mi biasa na punna niak tarik ulur kontrak. Kontrak si taung, palakbui kotrak, kotrak 2 taung, ni palakbuik kotrak ka. Punna ri perusahaan antu berani na, kontrak sede sekre taung. Sukkuru tena na nisseng disnaker. Anjo karyawan eroka moro moro tekamma tong mi? Tena niak pappile bajik na battu ri awalak HR abboya anjo level administratif na anjo tau tena niak bakat rebel na. Punna boya projek manager parallu antu tau koro koroang na kepala batu jadi kulle gattangi urak na berani apa me ri taua , punna tena kulle anjo client ka appalak tambah requirement narrusuk.
Celaka na kondisi na anjo jeknek sungai yaa tena na jernih singkamma kollang rannang nga, jari tau ri sekitarak ku tena na kulle isseng bajik ki apa terjadi kah timbul tenggelam tonga anjo wattua, ni tambah poeng situasi na riuh ii siagang asik kaleng kaleng na taua, kulle kapang na kana menyelam ka anjo wattua. Petaka anjo kejadiangi kurang labbi setengah menit, sebelum na akhere na nakke ku sadari kana harusuk ka sannang, nampa passang mi ngaseng anggota kaleng ku kulle timbuluk ri permukaan, mengapunga kamma anjo. Setidak na ulung ku mo rong barak kulle ka marrang palak tolong mae ri taua.
Waktu masih SMA, tangnga allo mae ri karueng. Tautoaku sementara attinro allo rilantai 2. Nakke ri lantai rawangang. Nakke merasa cipuruk jari kuputuskan untuk appallu indomi. Salama nakke appallu memang niakmo ku rasa-rasa botto, mingka tena kujampangi ku pikkirik battu pantarangang akrasa. Sanggengku lekbak pallu niak inja ku rasa, tena na sallo ambaungmi ammakku siagang na rasa niak tong botto na ara’ nakke akkana bau bottoka anjo sumpaengji na niak, tena ku isseng battu kamae assalakna sambil nganre mi. Kemudian ammakku na boya assalakna rasanna anjo dan ternyata assalanakna anne baua battu ri Gas LPG ri ballak ternyata bocorki, gas anjo sumpaeng kupake appallu. 
Padahal punna niak tabung gas bocorok tena kulle niak pepe’, mingka sumpaeng nakke kupake inja appallu. Tena kulle niak akrinra lampu, mingka nakke pallu lalang keadaan lampu akrinra. Naissengna kana ia bocor langsung na erang assulukang ballak ammakku. Ri wattua nakke cuman langsung takbangkka nassak siagang lannasak ampikkiri tekammami kajadianna sumpaeng coba asselaki pepe’ka.
Tena pa ku sadarak kah asik inji ka todong video call siagang bayuang ku. Sempat ku langngerek na kana tea ji bedeng. Mingka tena tojeng pa ku sadarak rinjo. Jappa ma siagang anjo taua ku kana ya agang ku sambil Video Call nampa sambil ku kanre todong anjo pizza ya ku ballia sumpaeng. Nakke beru ka sadar wattu na niak talipong langsung, tapputusuk tong mi video call na bayuang ku. Anjo battu ri agang ku kutayang nga sumpaeng. Nakke langsunga cinik mae ri sampingku nampa akka “Ihh kau anne apa nu parek beng?” nakke langsung ku panaongi nada ku wattu ku sadarak kana teai agang ku anjo ku agangi jappa.
Battu maki siagang bijang ta jam 10.00 bari’ basa ri sambu’ ammakku na ri sareang poeng erang-erangku ri bijang ku. Ka inne alloa erokki a’gau akad bunting ri balla ku. Pak Penghulu battu tommi ri balla pa’nikkaki’. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng. Nakke ri kamara’ ka siagang agangku langsung tong akkana alhamdulillah, dumba-dumba nyawa ku tena ku sangka akhiri na anjari baine ta ma. Tena na sallo antama maki ri kamara ku siagang bijang ta ngaseng erok tukara’ cincin ri limang ta anjari tanda punna sah maki anjari suami istri.
Nakke anjari tau antu beradab ka nakke kulle ku cinik situasi na ri sekitaran ta nomorok sekre punna ri tampak antu sepi aa (ri tampa tayang antu sepi) nahh nakke kulle ka pasuluk ki tarattu ku singkamma ji biasa na (nakke tena ja ku paduli niak sakrang na ka tena) Ka rua punna niak tau ri rampikku (kulle sekre ji tau ri rampik ku) nampa nakke kulle lampa mae ri anjo tampak ka labbi bajik lampa ka mae ri tampak antu labbi sepi siagang ku pasuluk tarattu ku rinjo (ri lalang bus) nakke kulle ku pasuluk ki mingka ku minimalisir ki niak na sakrang na (barak tena na terjadi perang). Yaa dasarak na anjo tarattu ka anu alami ja nampa tena kulle ni cegah.
Ri bari'basaka anne nakke attarima pesan ri andikku. Dia appala' tulung angeditkan anne poto wajikki ri borong wattuna anjo. Tena na salah anne palak-palakna, nyaris nakke sike'de kesal nasaba' anjo tugasna allo siagang jam anjo saweang akkomunikasi baji' makarua. mingka anggapa anne beru appala' tulung ri nakke ri anjo jangga. Ternyata, ia appala' tulung angeditkan fotona siagang tau toaku. Anne taua anggapa tugas appoto siagang tau toana, mingka dia banggak harusu' antekamma nasaba' tau toana appisah pirangna bulang lalu tenapa accerai mingka appisah balla'mi, tenamo nia' komunikasi anjo makarua. Saweang minggu nakke selalu ambagi ammantang siagang mangge amma'ku. Andikku anjo natiti'kangi je'ne matana nasaba' antekamma nakke kulle attongko pakkasia' banggakna nasaba' kuringna nasaba' anjo.
Sibulang lekbakna bunting, teanangmi Umi. Battu ri sibulangji sanggenna salapang bulang, nikatutui tarrusuki Umi ri ammakna nasabak cucu pertama anne la lassuka. Wattunna la teanangmi Umi, nierangmi mange ri ballak garring Pertiwi, tenaja na sallo antamak, manakmi Umi, buru’ne anakna. Batena sukkuruk ammakna, sianakna sanna’ rannuna ka niakmi cucunna ammakna. Gammaraki anakna, tinggi ka’murunna, cakdi bawana, ejai poeng kamma la kebo’ salla’. Punna niciniki bajik-bajik, sintajaki kakekna iareka ammoterangmi. Punna niak bejak-bejak beru lassu’ sannang mentongi nyawayya. Semoga barakkaki anne beja’-bejaka, carakdeki siagang sholeh kamma kakekna. Tala niak tau tena rannu punna niak bejak-bejak beru lassu’ ri ballaka, bau'ki pole ballaka.
Perjalanan ku tena na gampang kamma anjo, demi ku tutupi ka buntingan ku, nakke ku coba boya jamang jamang ri luarak kota antu massuk ku kulle ka tena na isseng tau sementara waktu. Silalang na siulang anjama ternyata nakke tena ku gappa gaji antu sesuai akhere na ku akhiri mi kontrak jamang ku nampa jujuruk ka mae ri salah sekre na sanak saudara ku. Anjo keluarga ku na bantu ka palak pertanggung jawaban mae ri mantan ku maksud na na palak sikedde doek barak nakke kulle bertahan tuo lalang 2 (rua) ulang na kulle ka persalina mingka hasselek na nihil inji tena ku gappa apa apa.
Pengalaman pertama niaka paringi’-ringi’ anjo ri wattua, sanggengna ri kammayya anne tena na kulle aklanya ri pikkirang nakke, iamiantu tau mate jappomi rasanna. Bahkan terkadang masih ku ara’ tiba-tiba ri kakmurungku. Anjo ri wattua nakke jaga bangngi pertama ri stase forensik.  Appaka siagang rua urangku na sekre PPDS. Sekitara tette 8 malam, paraikatte kabattuang tau mate nakana bottomi rasanna. Nigappa ri sekre balla kosong siagang pihak kepolisian appalak paraikatte melakukan pemeriksaan pantarangang siagang autopsi (bedah mayat). 
Riolonganna nakke sempat anyungke kantong jenazahna, rasanna tena na sedap niakmi takbene bene assuluk. Bahkan tena na katongkokang mae ri bau kopi lekbaka na sarei polisi/saksi ri kalengna anne tau matea. Bentuk jenaza anne tena na kulle lanyak ri atingku. Nakke memang harus ampilajari tanda pasti kamateanna siagang proses pembusukan mayatna.
Kuttu ka punna amminawang hadiah ri instagram kamma anjo, tapi na ku cini niak tau anggappa tiket dufan na ancol. Le’ba na minjo ku minawang ngaseng mi injo giveaway na ancol ri instagram. Hadiah se’re na ku gappa ammantang ri hotele’ na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Sannang ja ia anjo wattua, tapi na teai anjo hadiah se’re na ku kero ki erokka hadiah tiket dufan na tapi ri sareanga hadiah se’re na ammantang ri hotele’ na ancol. Le’ba anjo beru-berua inne anggappa ka poe hadiah battu ri instagram na ancol edisi allo na allo ammak ka 22 Desember 2022 subangngi, hadiah na sallomi ku keroki, anjo tiket dufan.
Model Maria Vania na rapik allo Ulang Tahunna ke 31 ri tanggalak 16 April 2022. Billy Syahputra pung assarei kejutan ri lokasi syuting. Billi ang-ngerang dumpi battu ri boko sambil akdakka mae ri Maria niaka sementara accidong ri kaderana. Siagang tau ri sampik-sampikna langsung minawang akkelong lagu selamat ulang tahun. 
Maria sannak takbangka angguppa kejutan battu ri Billy. Ia tena na sangka-sangka ka memang tena niak na kutaknang siagang na cokko allo ulang tahunna. Padahal ia billy na issengi kalassukanna jari ia langsung takbangka karna tena passanna-sannana niak angngussengi allo ulang tahunna, billy pung akkana kana kalengna memang sallomi na isseng allo ulang tahun Maria. Kammami anjo ia na persiapkan kejutan untuk ulang tahun maria ri lekbakna akbuka puasa.
Amminawang ri manggeku lampa ri tampa jamanna, anjari Bari'basa inji mange ma ri antara manggeku riolo si sikola ku ri jam 5.30 sanggeng na jam 6. Jarak balla ku na sikolaku bellai anjo wattua. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku. Malla ku mamo, lari mami ka tettere mange ri kalasak ku. Na cini ki siapa agangku ri kejar kongkong makkala ngaseng ji.
Punna mangngang tommi kapang nakasiak anjo pajamayya, kodi tommi pelayananna. Mingka mustina tena napaccinikkangi mangngangna mange ri katte ngaseng tau battua. Anjo arengna tena profesional nasabak apa ting kitemte ni issengangi masalanu kamase. Katte battuta ji erok nilayani mingka pa’beserrangji nusareangki. Njari punna erokki mange ri sekre kantorok nampa ni issengangmi kua tala bajik dudui pelayananna, bajik punna akboyaki tau kullea niurang carita, sollanna kulleki pala’ tulungi salla’, maka rua, kiboya memangmi tettek sikura bajik aklampa konjo ri kantoroka sollanna tena ki sallo dudu attayang. Terakhir punna niciniki pajamana gamussu, makkalakii katte ri injo taua nasabak anjo makkalaka biasa menularki, akletteki mange ri taua, njari manna kodi pelayananna, kitte kibajik-bajiki mi sollanna tena kodi nyawata kitte.
Biasa anjo traumayya nasabak niak sekre wattu kajariang pakamallakki. Kammami anne Darwis niak anakna agangna accinik anu kodi. Njari anne Lastri teami antamak ri kantorok punna kale-kalenna, manna libai battu, pantarangji rolo’ tea dudu antamak nasabak mallaki kamase. Padahal taniaji iyya ciniki, tau maraengji mingka ia mallak dudu. Memang anjo traumayya manna tania kitte ciniki mingka punna nilangngerek tongi kulle tommaki trauma. Annemi pakkasiak mallaka mantang tarrusuk lalang ulungta njari traumami, taniaji battu ri matayya bawang, mingka battu ri tolinta todo’ kullemi anjari trauma. Kamma mi intu, nipilangngeriji bawang taniaji kitte ciniki langsung injo anu kodia, mingka pakkasiakta mallkmi ka kibayangkangi antekamma tanjakna.
Tau toaku sipengka ri wattuna nakke antama' ri SMP. Oloangna passimbungang anne reppe'mi ri wattuna nakke kelas appa' siagang lima. Kammanne nakke allulusu'ma akkuliah siagang kulanjutkangi pappilajarangna poe. Pangalamangku riolo ri wattu SD anne nakke rassi accini' siba'ji. Nakke kuring sekali. Mingka nakke tena kulle appare' jai. Nakke tasannang, malla, kuring. Pakkasia'ku nakke sawala'ki kudepskripsikan. Pirangna kali nakke berusaha anyyatukann ri wattuna amma'ku mae ri balla'na dato'ku. Anne makarua sawe rukung, nampa assiba'ji poeng. Nakke ingat ri wattuna anjo abbicara makatallu siagang mangge amma'ku, anne makarua nakana ero'ki sipengka. Nakke ngarru'ja angatakan tena anjo tena na labbi ero' kuta'nang ri mangge amma'ku
Mange ri sikola na ana’ ku erok antara ki allo sanneng na na macet tongi jappa ya, anjomi lamba' tommi antama ana' ku ri sikolana. Masalah na larro ka ri sopir oto na ri dallekangku ka sallo dudui maju na hijau mi anjo lampu lalu lintas ka. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang ka sallo dudui na pamaju oto na. Na pakamma anjo macet ka ri jappaya lamba’ ma mange ri toko ku lampa ma pammali hp ku tena mi anjari ku balukang hpku, na butuh dudu ma doe larro na nyawaku lamba’ ka battu na pakamma macet ka sumpaeng.
Ri wattuna appa taung lalu nakke ri reppeki ri panjamang, balla' akkanre, anganggur, nakke ancairkangi doe' pensiun, nakke ta'lilit hutang, Bisnisku lambatki anjari akkadangkang, nakke anjama anjari pelayan balla' garring ammayara' tagihan. Bagian terburukna anne ngasenga nakke salah. Nakke kasu'mang jelas betapa la'boro'na pakkasiakku ri wattuna bus ammalo siagang napercikkangi ri bajuku wattuna bosi ri wattuku parkir oto. Ri wattuku ammarkit oto nakke accini tau-tau ri sikolayya ri wattuku nireppe ri anjamayya. Anne taua kacinikang rampui mingka kacinikang takkajanna'ki nakke tenamo anjama ri kantoro' perusahaanga. keyakinan ku anjo tuna dudui Anne ngasenga naubahi kalengku ri pribadi. Nakke anrasa tuna kale. Nakke terjebak ri baineku siagang pammantangangku.
Kamma kamma anne ammak ku beru beru lekba ni operasi cimino ri limang na, akses lainga erok ni bissai cerak na mingka “labbi bajik” na kana dari pada ri kallong. Jari ammak ku niak selang ri kallongna siagang ri limangna. Lekba na anjo operasi aa, ammak ku langsung ngi ni suro antama ri UGD kah HB atoka hemoglobin na rendah ii bedeng, ri 5 ji bedeng. Mingka wattun na awalak awalak cek ri laboratorium, sempat poe hb na ri 4 ji. Awalak na ni isseng ammak ku ni diagnosa niak ginjal stadium 5 na, keluarga ku langsungi shock. Langsung ngi na sakring ngaseng erok pasalang ngi tau, mingka tena ni issengi nai erok ni salang.
Dottorok spesialis jiwa battu ri Omni Hospital Alam Sutera Tangerang, dr. Andi nakuai injo pakkasiak nekkereka punna erokki tampil ri dallekangna taua, anu biasaji nakasiak tau maraeng. Anjo niak hubunganna surang mentalna taua, bajikji apa tena. Njari punna kitte sanging nikasiaki dumbaka, galesaki snaggenna mallak punna sidallekangki siagang tau maraenga parallu mentongki mange aklampa ri dottoroka. Tena kulle nikintrol memang anne silanlonna mingka punna biasa maki, bajikmi intu. Anjo biasayya battu iareka assongokki, nekkereki kalengta, liba dudu dakka doke’ta, kamma erokki taklangnge, dangngalaki ulungta, anjomo ngaseng silalonna natabaki punna la tampilki ri dallekangna jai taua nampa nekkerekki, pila’ cakdi joka sa’rangta punna kamma anjo.
Anjomi dendee punna tenapa nikulle mantang kale-kalengta, tea maki rolo’, kecuali punna musti mentodo’ singkamma punna anjamai bella battu ri ballakna atau mangei akkuliah ri kotayya, mingka punna ammani ji ballakna nampa akboya kosang, tea lalo maki dende. Ka anjo punna kale-kalengna taua ammantang, kodi dudu nikasiak. Niak kajariang antu mange, nai la nikiok ka kale-kalengta. Erokki sambei gas tenapa ki pilajarak, njari ni sessa ji kalengta ka sukkaraki nikasiak. Anjomi punna kale-kalengtaki ammantang, boyaki liba agang, sollanna kulleki na agang mange temae-temae, punna niak ni urusik, kiok mami anjo agangta, biasa jai tongi pole ni isseng taua punna niakmi agangta. Njari libaji jai ni isseng punna kamma anjo, libaii lannya’ pakkasiak dodonga.
Lulusuki Jon anjari abdi negara, tala akbayaraki, murni nasabak carakdeki memang. Riolo wattunna sikola sanging ranking sekre naguppa, njari wattunna tes antamak abdi negara, lulusuk tojeki dende. Rua bulang anjama, nikioki surang manggena, niak niballianhi oto beru. Takbangkai Jon, nasabak anne oto niballiangi anu oto paling berua assuluk, kakjalaki ballinna, gammarak dudu pole, eja cui cui warnana. Takkallasaki nyawana Jon, a’nganga mami, billeki matanna, lacciriki bunyi doke’na, sannangi nyawan, tena naissengi apa la naparek. Anu kakjalak dudu anne otoa niballiangi dende. Langsungi mange narakak ammakna surang manggena, nakua niakja doekta ammalli oto kakjalak? Tarima kasih ammak siagang bapak, assuluki jeknek matanna sikekdek. Lalang atingna sanna’ sukkurukna mange ri Karaengata’ala.
Nakanamo lapong Pulandok, ammantammako kau antureng Pulandok akngorok i rawanganna batanna. Iamonjo bawang nutungga akngoroka, teako ammari-mari, niak tongkai macanga tena tongkai. Na anjo lapong Tedong tanrang mallakna ri macanga, apa-apa nakana lapong Pulandok naturuki ngaseng. Tasiapai sallona niak tojemmi battu la· pong Macang ammarrang amboyai lapong Tedonga. Annenremmi lapong Tedong sibatu batang kale napakamma mallak. Nakanamo pakmai.kna, tena tojemmonne tamateku, antekamma tong batena lapong Pulandok lanngewaina kalenna cakdipi na nakke. Na anne sumpaleng lapong Pulandok napikkirik antekamma batena nakkulle ngewai lapong Macang siagang akkalakna. Kammaji akboyana lapong Macang tikring ammarang mami lapong Pulandok angkana, "Pua, anngapa nabajik kamma seng lampaku anne sikalia, talakbusapi macan toaya kukanre, niak seng macang lolo anngerangi kalenna
Faisal anjari korban ballo oplosang. Mangemi ri balla garring nampa ri suruhmi ri dottoro ka attinro ri salah se're katinroanga niaka ri ruang UGD, ri rampi' kanan na rampi' kiri na niak tommi agang na anjari pasien keracunan ballo sikammai, ka le'ba ki ngaseng pesta ballo ri balla na faisal. Le'ba anjo keracunan ballo ngaseng mi, ka na campuru ki ballo na siagang obat campurang. Anjomi a'pare malla ki Faisal, ka agang na rampi' kanan na rampi' kiri na sekarat mi, malla tommi Faisal tena na kulle salama' battu ri keracunan ballo na. Berdoa jai ji wattu na ri periksa ri dottoro ka anjo wattua.
Lomba pammileang Mahasiswa berprestasi ri taung ruampulo ruampulo rua anne napamantang Ilham Muhammad anjari mahasiswa berprestasi semester pitu ri Teknik Geologi Universitas Diponegoro nasaba' angappai annang pulo rua juara siagang penghargaan tingkat Nasional siagang Internasional. Ilham anne manggena anjari tukang pijit gajina tena labbi se're juta, amma'na anjari amma' balla tangga. Punna ero' kuliah anne Ilham berjuangi angappa beasiswa rassi wattuna akkuliah. Nakke asyukkuru' kulle angappa beasiswa rassi nasaba' jai halanganna punna ero'ka akkuliah. Nia' hikmah anne kasokallang nagapayya Ilham. Punna angappa beasiswa Ilham anne anggapai jai hal positif. Tenaja biaya pendidika, Ilham anggappa tongi pammatangang tinggal ri asrama tena na bella ri Kampusna.
Ternyata ri zaman kamma anne, loe inja harta karun niaka tassebar ri seluruh penjuru dunia. Harta karun anne kulle ni gappa mae ri tau nai-nai na saja. Termasuk sekre keluarga biasa. Ri wattunna sementara akkoko ri wattu liburuk, sekre keluarga Inggris angguppa kejuta sannak jari heboh. Tena mae ri anjo keluarga bawang, mingka poeng seluruh kota. Bahkan anne penemuan sampai akkiok perhatian mae ri media-media Internasional. Anne keluarga anggupa harta karun berupa tumpukang koin battu ri bilangang taung ri laloa.  
Benda berharga anjo berupa battu 63 koin bulaeng siagang sekre koin perak, ni perkirakan anjo koin-koin takkuburuk sekitarak taung 1540. Lekbakna anjo penemuan keluarga langsung na laporkan panamuanna mae ri British Museum.
Wattuku ri sikola SD ku riolo ri kalasak annang, niak jamangku ri pilajara' bahasa indonesia erok a'baca puisi ri dallekang na kalasakku. Anjo wattua ku sa'ring mentongi garring panggunga. Padahal na erok ma pingsang ku sa'ring na pakamma garring panggung. Niak todong pengalaman garring panggung ku ri kalasak 7 SMP. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku.
Jari nakke sanging sibakji ka siagang iyaa. Kulle kapang labbi cocok punna ni kana sigeak di’ . Katte katte ngaseng ni pareki tojeng tojeng ammake tenaga ta, teai balle balle. Taua sanggeng na poso poso siagang ak karingat. Singkamma anne kapang kulle nikana contohna posisi ta. Nah nakana nakke anne kassak ka bede. Kulle kapang kah riolo nakke lekba ka latihan taekwondo attaung taung riolo aa. Jari punna siambak maki iyaa na ngai pura pura pakrisi sanggeng na pakamallak mallak. Misal na subangngi iyaa pura pura ii tak cekik sanggeng na lekba todong pura pura ak busa busa bawa na. Nampa na sare sakrang “kkkkkk” sikamma antu tau sessa yaa napasa nampa na boliki limang na ri kallong na. Anjo ngaseng na prank na narrusuk.
Katte ku taknang ki mae ri tau antu cocoka. Punna nakke anjari dottorok, anjo mi hal pertama ya ku parek ku suntik ki HIV AIDS mae ri lalang kaleng na anjo pembunuh berantai aa. Lekba na kaleng na lalang beberapa ulang, punna lamma mi, ku sayat mi anjo limang na siagang bangkeng na barak anjo luka na kulle botto bonyok. Nampa lekba na botto mo luka na, nakke erok ma pura pura anjari pahlawan, antu ku usulkangi ni amputasi, nampa tena ni pak ngissengan na anjo target na, ku amputasi tena na ammake bius. Lekba na 30% amputasi na anjo ni parek.
Ammalika barang-barang ri tabunganku kale-kale. Alhamdulillah na ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu. Tena mo poe ku jujai bura’ne ku ka niak ji doe tabunganku battu ku ri anjama ri mol ka. Anjari kulli siagang ammali barang-barang ri balla ta teai jujai se’re tau ji. Punna jai mi poe tabunganku siagang bura’ne ku sa’ba lusa erokka siagang poe a’pare usaha ca’di ri bidang kanre-kanreang, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku.
Anjari anjo ngaseng agang na, na kiok ki petugas damkar ka nampa na tolong mi Fio naik ri butta ya. Ri erang mi ri balla garring tena bella dari anjo sungai ya tampa' na Fio tallang. Anggappa mi perawatan intensif Fio ri balla garringa. Hasili' rontgen ri gaukang ri kalenna Fio ta'tunjukki punna Fio anggapai cedera ri otak na. Pembuluh darah ri otak na reppe'. Na kana dottoro ka anjo  reppe' na pembuluh darah na ka Fio panik dudui wattu na ri lalang na je'ne ka ri sungai. Le'ba na 9 allo ri rawat intensif ri balla garringa, Fio na hembuskanmi napas terakhir na. Ammoterangi ri umuru' 15 taung.
Pa’risi na nyawaku ka erok duduka antama ri anjo kampus UNHAS Mangkasara. Daftar ka ri jaluru SNMPTN tena ku loloso’ kurangi kapang nilaiku. Daftarka poe jalur SBMPTN anjo jalur ti tes ki riolo, sikamma ji pilihan ku ero’ ri UNHAS mangkasara poe. Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Ku cobai poe daftar ri jaluru’ mandiri na UNHAS alhamdulillah lolosa’ ka. Tapi ku cini anjo pembayaran semesterku ri kampusku sanna’ kajjala na. Mange ka ri bagian pendaftaranna erok minta panaungi biaya semester ku. Akhir na ri tolakku areng ku ka tena doe’ ku bayarki doe pendaftaran dallekanna ri UNHAS.
Basse Ogi riolo accini ki setang le'leng ri balla na wattu na matei lampu a, malla mi antama ri wc a ka ri wc riolo na cini anjo setang kuntilanak ka nampa kodi mami tanja na pakammalla mentongi ri cini. Le'ba tongi tena salloa anne, rua bulang lalua, angngerangi oto na cini tongi pocong ri luara' oto na, ri tol. Malla na mamo na kasia' Basse Ogi ri oto na. Lan'nya' tommi anjo setanga. Jai mi apa poe punna syutingi film horor. Untung na tena ja pernah sanggeng na ri ganggu dudu sanggeng na kamma-kamma anne. Na baji ki mami ibadah na ri tallasak na.
Wahyu Kirto Laksono umuru' 68 taung tena kulle na sembunyi tanja sannang na wattu na terimai anjo hadiah undian se're oto na merek Daihatsu Ayla warna kebo ri halaman Balai Kota Yogya, allo sanneng 22 Juli 2019. Anne bura'nea ammantang ri perumahan Nogotirto Trihanggo Sleman Yogyakarta anjari pemenang utama na undian hadiah Tabungan istimewa ri pare' ri ulang taung na bank pemerintah Yogya, Bank Jogja ke 58 taung. Anjo ri sareang na hadiah oto Ayla seri D/MT oto assulu ri taung 2019 ri sareang langsung ri Wali Kota Yogya Haryadi Suyuti ri Wahyu siagang bainena, Endang Cahyaningsih, anjo guru ri SMP Negeri 8 Yogya.